รัฐมนตรีประจำสำนักนายกรัฐมนตรี เร่ง เยียวยาขวัญกำลังใจชาวนครราชสีมาและกระตุ้นเศรษฐกิจให้กับมาดีเช่นเดิม
รัฐมนตรีประจำสำนักนายกรัฐมนตรี เร่ง เยียวยาขวัญกำลังใจชาวนครราชสีมาและกระตุ้นเศรษฐกิจให้กับมาดีเช่นเดิมนายเทวัญ ลิปตพัลลภ รัฐมนตรีประจำสำนักนายกรัฐมนตรี และในฐานะ ส.ส. นครราชสีมา เปิดเผยข้อมูลต่อผู้สื่อข่าวหลังเดินทางเข้าตรวจสอบพื้นที่ภายในศูนย์การค้า เทอมินอล 21 นครราชสีมาว่า ขอแสดงความเสียใจกับครอบครัวผู้เสียชีวิตและผู้ที่ได้รับบาดเจ็บในเหตุการณ์ความรุนแรงที่เกิดขึ้น โดยได้เข้าไปดูความเสียหายบริเวณโดยรอบๆ ซึ่งจากที่สังเกต ความเสียหายที่ชัดเจนคือ กระจกและร่องรอยของการต่อสู้ โดยขณะนี้ยังอยู่ในขั้นตอนของการทำงานของเจ้าหน้าที่ตำรวจกองพิสูจน์หลักฐาน เพื่อหาวัตถุพยาน รวมถึงความเสียหายต่างๆ ภายในห้างก่อนที่จะมอบหมายให้กับเจ้าหน้าที่ของศูนย์การค้าเข้ามาดำเนินการต่อไป โดยเชื่อว่า ภายในห้างสรรพสินค้าเทอร์มินอล ไม่น่าจะมีผู้บาดเจ็บ  ส่วนร่างของผู้เสียชีวิตยังอยู่ภายในหรือไม่นั้น ตนเองไม่ได้เข้าไปตรวจสอบ คงให้เป็นเรื่องของเจ้าหน้าที่พิสูจน์หลักฐานทำงานต่อไป ส่วนศูนย์การค้าจะสามารถกลับมาเปิดใช้บริการได้เมื่อไหร่นั้น ทางผู้บริหารให้ข้อมูลว่า คงต้องให้ขั้นตอนการทำงานของเจ้าหน้าที่ตำรวจเสร็จสิ้นก่อน ถึงจะเป็นขั้นตอนการเปิดใช้บริการได้นอกจากความเสียใจหายภายในศูนย์การค้าแล้ว รัฐมนตรีประจำสำนักนายกรัฐมนตรี กล่าวว่าจะต้องมองถึงการเยียวยาและการสร้างความเชื่อมั่นให้กับจังหวัดนครราชสีมา รวมถึงขวัญและกำลังใจของประชาชน และการกระตุ้นเศรษฐกิจ โดยจะเร่งมาตรการเพื่อช่วยเหลือและเยียวยาจิตใจให้ทุกคนกลับมามีกำลังใจโดยเร็วที่สุด ส่วนมาตรการการป้องกันเพื่อไม่ให้เกิดเหตุการณ์ดังกล่าวขึ้นอีก คงเป็นเรื่องของทุกหน่วยงานที่ต้องมาหารือกันนายเทวัญ ยังกล่าวอีกว่า ขอให้เจ้าหน้าที่ตำรวจทำงานให้เรียบร้อยครบทุกขั้นตอนก่อน ถึงจะให้ประชาชนสามารถเข้าไปนำทรัพย์สินที่อยู่ภายในศูนย์การค้าออกมาได้ ทั้งนี้เรื่องประกันภัยของรถยนต์ที่เสียหายนั้น หากกรมธรรม์คุ้มครองในส่วนนี้บริษัทประกันก็จะต้องรับผิดชอบ ส่วนกรณีที่มีการรายงานข่าวว่า ผู้ก่อเหตุมีระเบิดติดตัวอยู่นั้น รัฐมนตรีประจำสำนักนายกรัฐมนตรีเผยว่า ตนเองยังไม่ได้รับการยืนยันในเรื่องนี้